চরম নৃশংসতা! তরুণীকে ধর্ষণ করে ফেলে পালাল ৫ জন

ওয়েব ডেস্ক: ফের নৃশংসতার ছবি ধরা পড়ল ওড়িশায় (Odisha)! এবার গণধর্ষণের শিকার ২২ বছর বয়সি এক তরুণী। অভিযোগ, চাকরির বিষয়ে কথা বলার অজুহাতে তাঁকে তুলে নিয়ে গিয়ে ৫ জন মিলে ধর্ষণ করেছে। নির্যাতন চালানোর পর তাঁকে নির্জন রাস্তার ধারে ফেলে রেখে পালায় অভিযুক্তরা। ঘটনা ওড়িশার ময়ূরভঞ্জ জেলায়। তরুণীর অভিযোগের ভিত্তিতে ইতিমধ্যেই ২ জনকে গ্রেফতার করেছে পুলিশ। আরও ৩ অভিযুক্তের খোঁজে তল্লাশি চালাচ্ছে পুলিশ।

পুলিশ সূত্রে খবর, শুক্রবার বিকেলে চাকরির বিষয়ে কথা বলার অজুহাতে বাংরিপোসি এলাকা থেকে ওই তরুণীকে ২ ব্যাক্তি গাড়িতে তুলে নেয়। পরে আরও ৩ ব্যাক্তির আগমন হয়। গাড়িতে করে তাঁকে উদালা এবং বালেশ্বর শহরের মাঝে একটি নির্জন স্থানে নিয়ে যাওয়া হয়। তারপর ৫ জন মিলে তাঁর উপর নির্যাতন চালায়। এই কাণ্ড ঘটানোর পর ওই তরুণীকে ওই নির্জন স্থানেই ফেলে রেখে চম্পট দেয় অভিযুক্তরা। উদালার এসডিপিও এই খবর নিশ্চিত করেছেন।

আরও পড়ুন: দু’বছর পর মণিপুরে যাচ্ছেন মোদি!

সেখান থেকে কোনক্রমে উঠে ওই তরুণী নিজেই পুলিশে লিখিত অভিযোগ দায়ের করেন। এসডিপিও জানিয়েছেন, “তরুণীর অভিযোগের ভিত্তিতে আমরা একটি মামলা দায়ের করেছি। তদন্ত জারি রয়েছে। এখনও পর্যন্ত দু’জনকে আটক করা হয়েছে। বাকি ৩ অভিযুক্তের খোঁজে তল্লাশি চালানো হচ্ছে।”

দেখুন অন্য খবর